cyanic-selkie/wikianc huggingface dataset:
Samuel Scheidt
Samuel Scheidt (kastettu 3. lokakuuta 1587 Halle – k. 24. maaliskuuta 1654) oli saksalainen säveltäjä, urkuri ja opettaja barokin ajan alussa.
Sokeainopetus
Sokeainkirjoitus
Pahin este sokeain opetuksen tiellä oli lukemisen ja kirjoittamisen vaikeus. Englannissa William Moon kehitti uutta sokeainkirjoitusta, jossa teksti oli luettavissa kohollaan olevista suurista latinalaisista aakkosista. Tämä moon-kirjoitus oli näkövammaiselle hidasta lukea ja kirjoittaa. Pariisin sokeainkoulun oppilas Louis Braille, joka oli menettänyt näkönsä tapaturmaisesti viiden vuoden iässä, esitteli keksimänsä pistekirjoituksen Braillen vuonna 1825, vasta 16-vuotiaana.
Braillen pistekirjoitus levisi käyttöön kaikkialle maailmaan. Pariisin sokeainkoulussa painettiin 1837 ensimmäinen kirja pistekirjaimilla. Yleensä ensimmäisten vuosikymmenien sokeain kirjat olivat uskonnollisia. Suomessa sokeain Lukukirja I painettiin pistekirjaimin 1891. Pistekirjaimin painettu Vänrikki Stoolin tarinat ilmestyi vuonna 1895. Tietokoneiden aikakaudella on tehty mahdolliseksi esimerkiksi muuntaa pistekirjoitettu teksti näkevien selväkielisesti luettavaksi ja päinvastoin.
Samuel Scheidt
Samuel Scheidt syntyi Hallessa mutta muutti musiikinopintojen jälkeen Amsterdamiin opiskelemaan säveltäjä Jan Pieterszoon Sweelinckin johdolla. Palattuaan Halleen hän ryhtyi hoviurkuriksi ja myöhemmin kapellimestariksi Brandenburgiin. Toisin kuin monet muut saksalaiset muusikot hän jäi kolmikymmenvuotisen sodan ajaksi Saksaan. Hän tuli toimeen opettajan tehtävissä ja tekemällä muita tilapäistöitä, kunnes tilanne rauhoittui ja hän pääsi palaamaan kapellimestariksi.
Scheidt oli ensimmäinen merkittävä saksalainen barokkisäveltäjä ja -urkuri. Hänen myötään alkoi kehittyä tyypillinen pohjoissaksalainen tyyli, johon uskonpuhdistus merkittävästi vaikutti. Etelä-Saksassa ja eräissä muissa Euroopan valtioissa Roomasta tulevat vaikutteet olivat yhä vahvoja, joten suurin osa musiikista noudatti Italian mallia. Juuri Rooman vaikutuksen alta irtautuneet protestanttiset alueet sen sijaan loivat uutta ja kehittivät erilaisia tyylittelyjä kuin naapurinsa.
Sokeainopetus
Suomenkielinen sokeainopetus
pienoiskuva|Kuopion sokeainkoulun päärakennus [[Linnanpelto|Linnanpellossa.]] Suomenkielinen sokeainopetus alkoi Kuopiossa vuonna 1871. Kuopion sokeainkoulu aloitti toimintansa 1.3.1871 Piispantorin varrella olevassa koneenkäyttäjä Räsäsen talossa. Alun perin koulu oli Keisarillisen Majesteetin armollisella julistuksella säädetty avattavaksi väliaikaisesti kymmenelle sisäoppilaalle. Koulun tavoitteena oli opettaa oppilailleen sellaisia taitoja, jotta he voisivat hankkia itse elantonsa. Oppiaineet olivat samat kuin kansakoulussakin, mutta käsityöopetuksella oli muita aineita tärkeämpi painotus. Koulun käytyään moni sokea oppi tarvittavia taitoja ja pystyi elättämään itsensä. Myönteisten esimerkkien innostamana yhä useampi sokea tuli kouluun. Koulu oli ensisijaisesti Pohjois- ja Itä-Suomen näkövammaisten lasten koulu. Kuopion sokeainkoulu lakkautettiin elokuussa 1972, ja sen toiminta jatkui Jyväskylään perustetussa näkövammaisten koulussa.
Samuel Scheidt
Scheidtin musiikin voi jakaa kahteen osaan: soitinmusiikkiin, lähinnä urkumusiikkiin, ja laulumusiikkiin, jota esitetään joko a cappella tai basso continuon tai muun ajalle ominaisen soittimen säestyksellä. Hänen urkumusiikkiaan arvostettiin tuohon aikaan hyvin paljon, vaikka se nykyisin on Johann Sebastian Bachin teosten varjossa. Suurimman osan soitinmusiikistaan hän sävelsi uruille.
Sokeainopetus
Sokeain ammattikoulutus
Sokeain miesten työlaitos avattiin Helsingissä vuonna 1900. Laitoksen johtajana ja opettajana toimi nuori sokea Fredrik v.Zanzen. Työnohjauksen lisäksi laitoksen ohjelmaan otettiin muutakin opetusta. Sokea August Salo tuli v.Zanzenin avuksi toiseksi opettajaksi. Vuonna 1904 opetusohjelmassa oli mm. tunti laulua viikossa muun opetuksen ohessa. Vuonna 1906 naisten ja miesten suomenkielinen sokeain opetus muutti Helsingissä uusiin tiloihin Arlan kiinteistöön. Oppilaita oli 19, opettajia 3. Valtio lisäsi rahallista apuaan. Vuonna 1907 laitos sai nimekseen työkoulu.
Työkoulu muuttui Sokeain ammattikouluksi vuonna 1951. Sen ylläpitäjänä toimi Sokeain Ystävät yhdistys kunnes vuoden 1972 alusta koulu muuttui valtion kouluksi ja sen uudeksi nimeksi tuli Näkövammaisten ammattikoulu. Joulukuussa 1971 eduskunta sääti lain kuulo- ja näkövammaisten ammattikouluista ja tammikuussa 1972 tuli voimaan asetus, jolla tarkemmin määriteltiin yksityiskohdat, miten oppilaitosta ja sen toimintaa oli valvottava ja hoidettava. Näkövammaisten ammattikoulussa annettiin aluksi opetusta Sokeain Ystäviltä lunastetuissa tiloissa Eläintarhantie 7asä ja Valtion ammattikoululta vapautuneissa tiloissa Leppävaarassa. Vuodesta 1974 Näkövammaisten ammattikoulu on toiminut entisessä Valtion ammattikoulussa Mäkkylässä, Espoon Leppävaarassa.
Ammatti ja itsenäinen toimeentulo
Koulukurssi työkoulussa kesti 3–5 vuoteen. Oppiajan pituus riippui oppilaan henkilökohtaisista taidoista ja taipumuksista omaksua sekä teoreettinen koulutus että ammatti. Koulu pyrki alkuvuosikymmeninä seuraamaan entisten oppilaittensa elämänvaiheita. Todettiin, että noin 16 % heistä oli kehittynyt yritteliäiksi ja uutteriksi työntekijöiksi harja- ja koritöissä ja pystyi työllään hankkimaan toimeentulon itselleen ja perheelleen. Parikymmentä prosenttia oli pystynyt vain osittain hankkimaan itse elantonsa ja loput olivat hävinneet koulun tavoittamattomiin.
Näkövammaisten opetuksen nykytila
Jyväskylän näkövammaisten koulu yhdistyi 1.1.2013 Haukkarannan erityiskouluun oppimis- ja ohjauskeskus Onervaksi jonka yhteydessä toimii monimuotoinen erityiskoulu. Suomessa on yli 600 näkövammaista peruskoululaista, jotka käyvät omaa lähikouluaan. Onervan toiminta painottuu näkövammaistaitoja valmentavaan opetukseen, jonka ansiosta näkövammasta huolimatta lapsi ja nuori selviää omassa lähikoulussaan ilman erityisiä apuvälineitä yksilöllisten opetussuunnitelmien, saavutettavan oppimateriaalin ja kehittyneitten apuvälineohjelmistojen, älypuhelimien ja tablettien avulla.
Näkövammaisten ammattikoulutus on muuttunut yhä enemmän ammattiin valmentavaksi koulutukseksi. Näkövammaisten ammattikoulu, joka viimeisinä vuosinaan tunnettiin nimeltä Arlainstituutti yhtyi Keskuspuiston ammattiopistoon (nyk. Ammattiopisto Live, Arlan toimipaikka) vuonna 2009. Tämän jälkeen monet erityiset näkövammaisammatit ovat poistuneet opetustarjonnasta.
Aiemmin näkövammaisten ammattikoulutus käsitti erityiset näkövammaisammatit. Perinteiset hierojan, harjantekijän ja pianonvirittäjän ammattitutkinnot ovat siirtyneet muualle. Nykyään ei enää ole erityisisiä näkövammaisten ammatteja, vaan on mahdollisuus valmistua hyvin moniin ammatteihin yksilöllisten opetussuunnitelmien, saavutettavan oppimateriaalin, kehittyneitten apuvälineohjelmistojen, älypuhelimien ja tablettien avulla.
Johannes Alikoski
Johannes Alikoski (28. elokuuta 1929 Siilinjärvi – 24. tammikuuta 2014 Helsinki) oli suomalainen kasvatustieteilijä. Hänen väitöskirjansa opetustaidon ainesidonnaisuudesta vuodelta 1969 sai Suomalaisen tiedeakatemian myöntämän Laguksen palkinnon. Sen jälkeen hän oli vuodesta 1970 Helsingin yliopiston empiirisen kasvatustieteen apulaisprofessori.
Alikoski oli Aikakauskirja Kasvatuksen toimitussihteeri, toimittaja ja päätoimittaja ja myös Kasvatustieteellisen seuran (FERA) esimies.
Spasskin pogosta
Spasskin pogosta oli 1400-1600-luvuilla Inkerin Pähkinälinnan lääniin kuulunut pogosta, joka käsitti Nevan pohjoisrannan ja osan sen etelärannasta. Pohjoisessa Spasskin pogosta rajoittui Korpiselän ja Kelton pogostoihin ja etelässä Inkereen pogostaan.
Vuoden 1499/1500 Novgorodin Vatjan viidenneksen verokirjan mukaan pogostan seurakuntakirkkona toimi Pähkinälinnan Vapahtajan eli Spasskin kirkko. 1600-luvulla seurakunnan Kristuksen kirkastumisen kirkko sijaitsi nykyisen Pietarin alueella Smolnan paikalla Nevanlinnan kaupunkia vastapäätä. Vuosisadan loppupuolella kirkonkylän nimeksi tuli Vuoronpuoli, joka on väännös aikaisempien asukkaiden lisänimestä Vorobjov.
Hanne
Hanne on kansainvälinen naisen etunimi. Digi- ja väestötietoviraston nimipalvelun mukaan Hanne-nimisiä on Suomessa ollut kirjoilla vuoden 2019 loppuun mennessä noin 2160 naista, joista yli puolet on 1980- ja 1990-luvuilla syntyneitä, sekä noin 70 miestä. Nimen alkuperä on heprealainen nimi Hannah, "armo". Hannea voidaan käyttää myös Johanna-nimen puhuttelumuotona.
Nimipäivä
Hanne viettää nimipäivää 21. heinäkuuta, jolloin juhlivat myös Johanna, Hanna, Jenni, Jenna, Jonna, Hannele ja Joanna. Kalenterissa Hanne on ollut vuosina 1984–1988 ja uudestaan vuodesta 1995.
Danny Kaye
Danny Kaye (18. tammikuuta 1911 New York – 3. maaliskuuta 1987 Los Angeles) oli yhdysvaltalainen näyttelijä, koomikko ja laulaja sekä hyväntekijä. Hän esiintyi elokuvissa, Broadwayn lavoilla ja televisiossa. Kaye esitti usein ujoa ja rakastettavaa hölmöä, joka lopulta saa tytön. Hänet tunnetaan erityisesti pajattavista elokuvalauluistaan.
Elämä ja ura
Danny Kaye, alun perin nimeltään David Daniel Kaminsky, syntyi New Yorkissa. Ennen elokuvauraansa hän esiintyi vaudevillessa tanssijana, laulajana ja koomikkona.
Kayen ensimmäinen elokuvarooli oli komediassa Getting an Eyeful (1938). Hänen ensimmäiset elokuvansa eivät vielä menestyneet hyvin.
Broadwaylla Kaye esiintyi ensimmäisen kerran vuonna 1939. Tällöin hän tapasi Sylvia Finen, josta tuli hänen esittämisensä hupaisien elokuvalaulujen sanoittaja tuleviksi vuosiksi. He menivät myös naimisiin ja saivat tyttären.
Kaye ja Fine perustivat oman Dena-tuotantoyhtiön 1950-luvun alussa, ja ottivat elokuviaan tekemään kirjoittaja-ohjaaja-tuottajat Norman Panaman ja Melvin Frankin. Kayen tunnetuimpia elokuvia tuolta ajalta ovat Kosketa puuta (1954) ja Hovinarri (1956), joista jälkimmäinen oli siihen mennessä historian kallein elokuvakomedia. Kayen uran menestynein elokuva on Valkea joulu (1954), jossa hän näyttelee yhdessä Bing Crosbyn kanssa.
Kaye jätti elokuvat väliaikaisesti 1960-luvulla ja siirtyi televisioon, jossa The Danny Kaye Show’ta esitettiin vuosina 1963–1967. Hän palasi elokuviin vuonna 1969 ja vuonna 1970 myös Broadwaylle. Uransa loppuvuosina hän esiintyi elokuvien ohella jälleen myös televisiossa ja esitti televisioelokuvissa esimerkiksi Pinokkion Geppettoa ja Peter Panin Kapteeni Koukkua.
Kaye palkittiin kahdella Golden Globe-palkinnolla. Vuonna 1954 hän sai erikois-Oscarin.
Elämänsä loppupuolella Kaye omistautui Unicefin hyvän tahdon lähettilään työlle.
Jukka Salminen (kuvataiteilija)
pienoiskuva|Ilmarinen kyntää kyisen pellon -veistos Turun postikeskuksen edustalla. Jukka Salminen (1947 – 13. marraskuuta 2006) oli turkulainen kuvataiteilija. Hän tuli tunnetuksi erityisesti Kalevalaan liittyvästä taiteesta, josta hyvänä esimerkkinä on 17-osainen veistossarja. Eräs sen osa on Ilmarinen kyntää kyisen pellon -veistos Turussa postikeskuksen pihalla. Salmisen veistostaidetta on nähtävissä myös Artukaisissa Turun Sanomien painotalon edustalla.
Salminen syntyi Heidekenissa 1947. Turun Sanomien piirtäjänä hän toimi 1970–1986, mutta työskenteli sen jälkeen freelancerina. Veistosten ohessa Salminen teki myös öljyvärimaalauksia ja järjesti joskus taiteilijakodissaan Ruissalon Villa Carlossa näyttelyitä. Hän suunnitteli myös Kalevala-aiheisia koruja.
Aurassa sijainnut Kalevalapuisto oli Salmisen ideoima veistospuisto, jossa oli kubistisia, voimakkaasti tyyliteltyjä, mutta kuitenkin esittäviä teoksia. Salminen kertoo Kalevalan olevan hänelle hyvinkin rakas mutta myös ristiriitainen maailma.
Salminen kuoli vuonna 2006 keuhkojen siirron jälkeisiin komplikaatioihin. Keuhkot olivat vaurioituneet aikoinaan pahassa veneonnettomuudessa.
Knittelisäe
Knittelisäe (myös kalikkasäe tai ketjusäe) on runomitta, jonka säkeet ovat nelipolvisia ja loppusoinnullisia. Painottomien tavujen määrä säkeissä voi vaihdella.
Mikael Agricola käytti knittelisäettä kirjojensa esipuheissa ja kirjoitustapa oli hänen aikanaan muutenkin laajalti käytössä erityisesti saksankielisessä kirjallisuudessa. Seuraava knittelisäe-esimerkki on Agricolan rukouskirjan esipuheesta, joka perustelee kirjan suomentamista:
"Kyllä se kuulee suomen kielen,
joka ymmärtää kaikkien mielen."
Harjavallan Jymy
Harjavallan Jymy on vuonna 1910 perustettu urheilun yleisseura, jonka ohjelmaan kuuluvat maastohiihto, mäkihyppy, yleisurheilu, lentopallo, pesäpallo sekä alppihiihto. Seura ylläpitää Harjavallassa toimivaa Hiittenharjun hiihtokeskusta.
Alex Kunnari
Alex Kunnari (s. 1974) on suomalainen elektronisen musiikin artisti ja DJ. Klubien ja yökerhojen lisäksi hänen kappaleensa ovat menestyneet myös radioiden soittolistoilla. Hän on esiintynyt Suomen lisäksi myös muissa maissa.
Elämä ja ura
Kunnari on palkittu useita kertoja: muun muassa Discopress on valinnut hänet vuoden DJ:ksi vuonna 2009 ja YleX vuoden kotimaiseksi DJ-artistiksi vuonna 2012. City on valinnut hänet parhaaksi DJ-artistiksi 2000-luvulla, ja ”City of Sin” -musiikkivideo on ollut ehdolla Emma-gaalassa vuonna 2014. Kunnari on myös yksi tunnetun konemusiikkitapahtuma Summer Sound Festivalin järjestäjistä.
Harjavallan Jymy
Tunnetuimpia seuraa edustaneita urheilijoita ovat mäkihyppääjät Vesa Hakala ja Jarkko Heikkilä sekä alppihiihtäjät Mika Marila ja Kia-Emilia Hakala. Seuran pesäpallojoukkue pelasi vuonna 1957 yhden kauden korkeimmalla sarjatasolla SM-sarjassa.
Alex Kunnari
Rikokset
Vuonna 2015 Kunnari sai tuomion raiskauksesta. Käräjäoikeus tuomitsi hänelle vuoden ja kolme kuukautta ehdollista vankeutta.
Leonardo De Lorenzo
Hän opiskeli Napolin konservatoriossa ja muutti Yhdysvaltoihin vuonna 1909.
Alex Kunnari
Rikokset
Vuonna 2018 Kunnari sai haasteen Helsingin käräjäoikeuteen, jossa häntä syytetään sekä törkeästä kirjanpitorikoksesta että törkeästä veropetoksesta. Tapausta käsitellään käräjillä vuoden 2019 lokakuussa. Kunnari sai potkut radioasema Kissiltä joulukuussa 2018 hänen rikollisen taustansa tultua julki.
1521 Seinäjoki
1521 Seinäjoki (1521 Seinajoki) on päävyöhykkeen asteroidi, jonka kiertoaika auringon ympäri on 1755.3497820 päivää (4.81 vuotta). Ensimmäisen kerran asteroidi havaittiin 22. lokakuuta 1938. Asteroidin löysi suomalainen Yrjö Väisälä.
Osteomeles subrotunda
Osteomeles subrotunda on ruusukasvien heimoon kuuluva kasvilaji, jolla ei ole suomenkielistä nimeä.
Leonardo De Lorenzo
De Lorenzo toimi ensimmäisenä huilistina orkestereissa New York Symphony Orchestra, Minneapolis Symphony Orchestra, Los Angeles Philharmonic, Rochester Philharmonic Orchestra.
Osteomeles subrotunda
Levinneisyys
Osteomeles subrotunda esiintyy luonnonvaraisena ainoastaan Kiinassa Guangdongin pohjoisosissa Renhua Xianissa sekä Japanissa Kyūshūn eteläosassa, Yakushimalla ja Riukiusaarilla.
Leonardo De Lorenzo
Vuodesta 1923 vuoteen 1935 hän toimi professorina Eastman School of Musicissa.
Viggianossa on vuodesta 1997 alkaen järjestetty kansainvälisiä muusikoille tarkoitettuja Lorenzon mukaan nimettyjä Concorso Internazionale di Flauto Leonardo De Lorenzo -huilistikilpailuja.
Osteomeles subrotunda
Luokittelu
Osteomeles subrotundan kuvaili ensimmäisenä Karl Heinrich Koch vuonna 1864. Lajilla on kaksi alalajia:
Käyttö
Samoin kuin läheisellä sukulaisellaan Osteomeles schwerinaella, kasvilla on makeat, syömäkelpoiset hedelmät. Lajia kasvatetaan myös koristekasvina ja bonsaina.
Scared to Dance
Scared to Dance on Skotlannin Edinburghista kotoisin olevan post-punk-yhtye Skidsin esikoisalbumi vuodelta 1979.
Aikaisemmin yhtye oli kesästä 1978 lähtien julkaissut singleillä ja EP-levyillä 11 kappaletta, joista neljä on mukana tällä albumilla.
LP-levyn takakannessa on sitaatit J.P. Sartrelta ja Ronnie Gurrilta.
Tämän albumin jälkeen yhtyeeltä ilmestyi tuplasingle Masquerade / "Out of Town" / Another Emotion / "Aftermath Dub" (Virgin VS 262) ja albumi Days in Europa (Virgin V 2138).
Kappaleet
Albumin eurooppalaisille markkinoille tarkoitettu painos sisältää kappaleet:
Yhdysvalloissa julkaistun painoksen kappaleet ovat Skids-yhtyeen sanoittaja/säveltäjä-kaksikon Richard Jobson (laulu, kitara) / Stuart Adamson (kitara) tekemiä. Kustannusyhtiö on Virgin Music, Inc. (ASCAP).
Singlet ja EP:t
Albumin kappaleista "Charles" on yhtyeen esikoisjulkaisulla Charles / "Reasons" / "Test-Tube" (No Bad Records NB 1).
"The Saints Are Coming" on syksyllä 1978 julkaistun Wide Open -EP:n avauskappale. Samalla levyllä on myös "Of One Skin".
"Into the Valley" on ilmestynyt Englannin listoilla menestyneenä singlenä (Virgin VS 241), jonka toisena kappaleena on "T.V. Stars". Single oli yhtyeen neljäs pikkulevy (EP ja kolme singleä) ja se edelsi tätä albumia.
Carl Emil Edvard Lenngren
Carl Emil Edvard Lenngren (7. huhtikuuta 1842 Pietari, Venäjä – 25. joulukuuta 1903 ) oli suomalainen kuvanveistäjä. Hänen aiheensa olivagt uusklassistisia ja Kalevala-aiheita ja hän teki myös muotokuvamedaljonkeja. Hän opiskeli 1863-1866 Tukholmassa Kuninkaallisessa taideakatemiassa.
Kuokkalan koulu
thumb|300px|Kuokkalan Yhtenäiskoulu K-rakennus.
Kuokkalan yhtenäiskoulu on Kuokkalassa Jyväskylässä sijaitseva vuonna 1994 Pohjanlammen koulun viereen rakennettu koulu. Arkkitehtuurissa on painotettu tilojen monikäyttöisyyttä muuttuvissa olosuhteissa: jokaiselle luokka-asteelle on oma oleskelutilansa ja jokaiselle käytävälle on suomalainen ja englantilainen osoite. Koulun tunnuslause on: Find your way - löydä tiesi.
Koulussa on mahdollista järjestää erilaisia tapahtumia, juhlia, kokouksia jne. Tällaisia tilaisuuksia järjestetään Kuokkalan Yhtenäiskoulussa myös ulkopuoliselle väelle. Koulun rehtori on Markku Juhola. Koulussa käy usein vierailemassa turisteja ulkomailta, esim. Saksasta ja Japanista. Koulussa on yli 500 oppilasta, vaikka tilat on tarkoitettu vähemmälle oppilasmäärälle.
Remontti ja uudisrakennus
Kuokkalan Yhtenäiskoulussa tehtiin remontti, joka alkoi vuoden 2017 alussa. Pohjanlammen koulu (luokat 1-6) ja Kuokkalan koulu (luokat 7-9) yhdistyivät Kuokkalan yhtenäiskouluksi, jossa opiskelee yli 900 oppilasta. Koulurakennukset, jotka sijaitsevat n. 90 metrin etäisyydellä toisistaan, on yhdistetty niiden väliin rakennetulla uudisosalla. Lisäksi entisen Pohjanlammen koulun tilat ja Kuokkalan koulun kädentaidon tilat peruskorjattiin. Rakennushanke toteutettiin kahdessa eri vaiheessa, joista ensimmäisenä tehtiin laajennusosa, n. 5 600 brm2. Työt alkoivat tammikuun alussa 2017 ja laajennusosan työt valmistuivat toukokuussa 2018. Laajennusosan tilat otettiin käyttöön lukukaudelle 2018-2019 siten, että myös Pohjanlammen koulun oppilaat siirtyvät niihin tiloihin väistöön Pohjanlammen koulun peruskorjauksen (kesä 2018- kesä 2019) ajaksi. Hanke jatkuu vuonna 2021 Kuokkalan koulun valmistuskeittiön muutoksella palvelukeittiöksi ja samalla muokataan koulun oppimisympäristöjä.
Finnairin historia
Finnair on suomalainen lentoyhtiö, joka on perustettu Aero-nimellä vuonna 1923.
Aeron perustamista edeltäneet vaiheet Suomessa
Ensimmäistä lentolinjaa Suomen alueella alettiin suunnitella vuonna 1916. Kyseessä oli ruotsalaisen lentäjän O. Dahlbeckin suunnitelma lentolinjasta Ruotsista Suomen kautta Pietariin. Reittiä päästiin kokeilemaan vuonna 1918, mutta epäonnisesti, sillä koelennon kone tuhoutui ja molemmat lentäjät saivat surmansa.
Kahta vuotta myöhemmin, vuonna 1920, suomalaiset ja virolaiset sotilaslentäjät pitivät yllä Helsingin ja Tallinnan välistä postilinjaa, mutta talviset säät vaikeuttivat tätä toimintaa niin, että välillä ei päästy suunnitelmien mukaiseen kahteen lentoon viikossa. Englantilaisissa Avro-koneissa kuljetettiin postin lisäksi joskus myös VIP-henkilöitä. Linja oli menestys. Sitä alkoi vuonna 1923 liikennöidä virolainen Aeronaut, joka oli perustettu ruotsalaisella ja saksalaisella pääomalla. Aeronautin alkuvuosien menestys oli kimmokkeena Bruno Lucanderin päättäessä perustaa Aero Osakeyhtiön vuonna 1923.
Tätä ennen oli Suomessa yritetty perustaa lentoyhtiö kolme kertaa. Ensimmäinen yritys kaatui osakemerkintään, toisen taas kaatoivat epäonnistuneet yleisölennätykset. Kolmas yritys tuotti Lento-Osakeyhtiö -nimisen yhtiön, joka hankki kolme Caudron G.3 -konetta, ranskalaisen henkilökunnan sekä tukikohdan Kalastajatorpalle. Liikemies G. Hörlin sijoitti yritykseen puoli miljoonaa markaa, mutta kun rahat loppuivat, loppui myös yhtiön toiminta.
Perustaminen
Aero Osakeyhtiö perustettiin 1. marraskuuta 1923, mutta heti alkuun ongelmana oli se, että yhtiön pääoma, 500 000 markkaa, ei riittänyt lentokoneen ostamiseen. Ongelma ratkaistiin kuitenkin luovalla tavalla. Yhtiön johtaja, Bruno Lucander, ehdotti saksalaiselle Junkers GmbH:lle, että ensimmäinen kone maksettaisiin Aeron osakkeina. Hugo Junkers hyväksyi tämän ehdotuksen, ja Aero sai ensimmäisen lentokoneensa, Junkers F 13:n maahan 14. maaliskuuta 1924.
Junkers F 13 oli Junkersin vuosina 1919–1933 valmistama yksimoottorinen alataso, jonka kyytiin mahtui neljä matkustajaa. Lentomatka oli maksimissaan 950 kilometriä.
Ulkomaanlentojen alkamien
pienoiskuva|Aeron [[Junkers Ju 52 OH-ALL (“Kaleva”) Katajanokan lentosatamassa 1936.]]
Ensimmäisen kaupallisen lentonsa Aeron ensimmäinen Junkers F 13 lensi 20. maaliskuuta 1924 Katajanokan lentosatamasta. Kohteena oli Tallinna. Talvella koneen alla oli sukset ja kesällä ponttoonit. Rospuuttoaikana ei voitu liikennöidä, joten silloin pidettiin pakollista taukoa.
Aero aloitti kesäkuussa 1924 lennot Tukholmaan. Samana vuonna Aeroon tuli ensimmäiseksi suomalaiseksi lentäjäksi lentomestari Gunnar Lihr.
Huehuetenango
Entinen presidentti Efraín Ríos Montt on syntynyt Huehuetenangossa. Kaupunki on tärkeä kahvintuottaja.
Finnairin historia
Ulkomaanlentojen alkamien
Silloin, kun talvet olivat ankaria eikä laivoilla voitu liikennöidä, oli lentokoneille kovaa kysyntää. Talvi 1926 oli tällainen. Yhtiö lensi Tallinnan ohella Tukholmaan. Viimeksi mainittuun lennettiin päivittäin jopa 300 kilogrammaa ilmapostia. Tallinnaan taas lennettiin joskus jopa 13 vuoroa päivässä. Aeron Junkers myös etsi, huolsi ja muonitti jäihin juuttuneita laivoja.
Ensimmäisten vuosien myönteisten kokemuksien myötä eduskunta myönsi Aerolle 2,5 miljoonan markan lainan uuden koneen hankkimista varten. Kesäkuussa 1926 yhtiö sai käyttöönsä Junkers G.24W -koneen. Siinä oli kahden hengen miehistö ja siihen mahtui 14 matkustajaa. Matkalentonopeus oli 210 km/h ja pisin lentomatka 660 km. Uusi kone oli tarkoitettu Tukholman-reitille. Tuon vuoden kesäliikenne oli kysynnältään hyvä, ja kuljetettujen matkustajien, rahdin ja postin määrä kolminkertaistui tuolloin verrattuna edelliseen vuoteen.
Vuonna 1927 Tallinnan reittiä pidennettiin niin, että nyt lennettiin Riikaan saakka. Yhtiö sai vuonna 1928 valtiolta uuden lainan, jolla se osti kaksi Junkers F 13 -konetta. Kun yhtiöllä nyt oli käytössään yksi Junkers G24 -kone ja neljä neljän matkustajan F 13 -konetta, voitiin yksi kone (G24) omistaa uudelle Turku–Maarianhamina–Tukholma-reitille. Turkuun oli edellisenä vuotena valmistunut lentosatama. Vuonna 1928 Aeron koneet lensivät lähes 200 000 lentokilometriä ja ne kuljettivat 3 206 matkustajaa.
1930-luvun ensimmäisinä vuosina Aero lensi myös yöpostilentoja Tukholman ja Kööpenhaminan välillä.
Vuonna 1931 Aero osti ensimmäisen Junkers JU-52 -koneen. Koneessa oli kolme moottoria, ja kolmen hengen miehistö saattoi lennättää 17 matkustajaa n. 1700 km:n matkan huippunopeuden ollessa 265 km/h.
Aeron JU-52 ryhtyi liikennöimään Helsinki–Turku–Tukholma-reittiä. Seuraava harppaus suoritettiin vuonna 1934, jolloin sekä Tallinnaan että Tukholmaan lennettiin kahdesti päivässä.
Maalta ryhdyttiin liikennöimään vuonna 1935, jolloin Turkuun avattiin uudenaikainen lentoasema, Artukaisten lentokenttä. Myös Helsingissä siirryttiin samaan vaiheeseen, kun Malmin lentoasemalta alettiin liikennöidä seuraavana vuonna, vaikka avajaiset tosin järjestettiin vasta vuonna 1938. Nyt oli ympärivuotinen liikennöinti tullut mahdolliseksi.
Yhtiö laajensi toimintaansa myös Keski-Euroopan suuntaan. Vuosina 1938 ja 1939 se lensi Berliiniin saakka, tehden välilaskut Tallinnassa, Riiassa, Köningsbergissä ja Danzigissa. Aiemmin oli jouduttu vaihtamaan konetta ja yhtiötä Riiassa.
Tähän saakka Aero oli lentänyt lähes yksinomaan ulkomaanlentoja. 1930-luvun lopulla yhtiö alkoi kehittää myös kotimaanlentoja. Sillä oli useita suuria Junkers JU-52 -koneita, ja pienten Junkersien aika alkoi olla ohi.
Kesäkuussa 1939 yhtiön virallinen nimi Aero Osakeyhtiö lyhennettiin muotoon Aero O/Y.
Kotimaanlentojen alkaminen
Vuonna 1937 Aero hankki kaksi de Havilland D.H.89 Dragon Rapide -konetta. Ne olivat kaksitasoja, joihin mahtui seitsemän matkustajaa. Suurin matkalentonopeus oli 250 km/h ja pisin lentomatka 900 km. Aero hankki kaksi tällaista konetta kotimaan liikenteeseen 1930-luvun lopulla. Kesällä 1937 niillä liikennöitiin Helsingistä Tampereelle ja Helsingistä Viipuriin. Seuraavana vuonna Viipurin reittiä jatkettiin Vuoksenlaakson Immolaan ja Tampereen reittiä Vaasaan. Kun lentokenttiä valmistui pohjoisemmaksi, reittejä ulotettiin sinne päin. Kesällä 1939 Dragon Rapide -koneilla lennettiin Tampereen, Vaasan, ja Oulun kautta aina Kemiin saakka.
Suunnitelmat mannertenvälisistä lennoista
Aero suunnitteli Helsingin olympialaisten aattona 1940 reittilentojen ulottamista Atlantin valtameren yli Yhdysvaltoihin. Sitä varten Aero O/Y tilasi vuonna 1938 Saksasta kolme Focke-Wulf Fw 200 Condor -konetta. Kone oli sulavalinjainen nelimoottorinen alataso, jossa oli sisäänvedettävät laskutelineet ja johon mahtui 26 matkustajaa. Koneen suurin matkalentonopeus oli 360 km/h ja pisin lentomatka noin 7 000 kilometriä.
Hankkeelle kävi kuitenkin huonosti. Toisen maailmansodan vuoksi olympialaiset peruttiin, ja yhtä huonosti kävi myös Condor-hankkeen, sillä Saksan valtio takavarikoi koneet, ja ne päätyivät Luftwaffelle ja Lufthansalle, eikä niitä koskaan toimitettu Suomeen.
Sota-aika ja valvontakomission aika
Saksan hyökättyä Puolaan syyskuussa 1939 Aeron reitit Puolaan ja Berliiniin lopetettiin. Talvisodan alettua tehtiin päätös, että lennot Tukholmaan jatkuisivat sodasta huolimatta. Sinne lennettiin Turun kautta, mutta ainoastaan öisin. Sodan aikana Aero alkoi myös lentää Vaasasta Sundsvalliin. Turun ja Tukholman välillä kuljetettiin 3 500 matkustajaa, josta suurin osa oli sotalapsia.
Välirauhan aikana 14. kesäkuuta 1940 Neuvostoliitto ampui alas Aeron koneen Kalevan, joka oli palaamassa Tallinnasta Helsinkiin. Tapauksessa kuolivat lentäjä ja sähköttäjä sekä kaikki kahdeksan matkustajaa. Neuvostoliitto ilmeisesti halusi saada haltuunsa koneessa kuljetettua kuriiripostia, sillä pudotetun koneen alassyöksypaikalle ilmestyi pian neuvostoliittolainen sukellusvene. Asia vaiettiin Suomessa, ja lennot Tallinnaan loppuivat tähän tapaukseen.
Jatkosodan aikana, vuonna 1941 Aero sai käyttöönsä amerikkalaisia Douglas DC-2 -koneita, jotka saksalaiset olivat saaneet sotasaaliiksi. Koneet maalattiin armeijan suojaväreillä ja ne siirrettiin puolustusvoimien alaisuuteen. Yhtiön ihmiset sanoivat, että yhtiö oli sodassa kuin ilmavoimien lentue, jota siviilit hoitivat. Sodan edetessä Aero lensi Tukholman lisäksi myös Berliiniin, ja sotilasasioilla lennettiin jopa Ukrainaan saakka.
Myös de Havilland Dragon Rapide -koneet palvelivat jatkosodan aikana puolustusvoimia kuljettamalla haavoittuneita rintamalta hoitoon. Kyytiin mahtui 2 potilasta paareilla tai 4 istumaan kykenevää potilasta.
OH-BLB (Lappi) lensi enimmäkseen ambulanssina reittiä Kiestinki–Kuusamo–Kiestinki, kuljettaen vaikeasti haavoittuneita sotilaita ja toiseen suuntaan tarvikkeita. 8. marraskuuta Luftwaffen kolme Messerschmitt Bf 109E konetta hyökkäsi erehdyksessä sen kimppuun ja pakotti sen laskeutumaan erään korpijärven jäälle pahoin vaurioituneena. Koneen kapteeni otti mukaansa koneen kompassin ja johdatti lentokoneessa olleet omien puolelle, ja kaikki koneessa olleet pelastuivat. Kone puolestaan korjattiin paikan päällä ja lennettiin pois myöhemmin.
Sodan loppupuolella, Neuvostoliiton suurhyökkäyksen aikana vuonna 1944 Aeron lentäjät lensivät sotatarvikkeita Saksasta Suomeen. Lentäjät pitivät tehtäviä vaikeina, sillä Saksa oli jo luhistumassa.
Sodan jälkeen Aeron lennot hiipuivat, sillä lentää sai ainoastaan valvontakomission luvalla. Malmin lentokenttä oli valvontakomission käytössä, joten sieltä ei Aero saanut lentää, ja niinpä se käytti lentoihinsa Hyvinkään lentokenttää. Sieltä se aloitti tammikuussa 1945 lennot Turun ja Maarianhaminan kautta Tukholmaan. Jo maaliskuussa valvontakomissio lopetti nämä lennot ja salli ne uudelleen saman vuoden elokuussa.
Sodanjälkeinen aika
Sodan jälkeen Aerolla oli käytössään vain kaksi Junkers Ju-52 -konetta, kaksi DC-2-konetta ja yksi de Havilland Dragon Rapide. Uusiksi koneiksi hankittiin kymmenen kappaletta Douglas DC-3 -koneita eli tarkemmin sanoen sen sotilasversioita (Douglas C-47), joita oli sodan jälkeen saatavissa satoja, ja hintakin oli edullinen. DC-3-koneita niistä tuli modifikaatioiden jälkeen. Kaupat tehtiin hyvään aikaan, sillä näiden koneiden hinnat nousivat pian melko korkeiksi Korean sodan myötä. Ensimmäiseen kauppaan sisältyi viisi muutettua konetta ja kaksi konetta, jotka saatiin sellaisinaan Normandian maihinnousun jäljiltä. Koneet maksoivat 3 miljoonaa markkaa kappaleelta, ja viiden koneen muutostöihin meni myös viisi kertaa 3 miljoonaa markkaa. Uuden koneen hinta olisi ollut 20 miljoonaa markkaa kappaleelta.
Ensimmäinen DC-3 saatiin Hyvinkään lentokentälle 19. lokakuuta 1946. Ihastusta herättivät täydellinen automaattiohjaus, kaksi 1 200 hevosvoiman moottoria, kyky lentää vain toisella moottorilla ja matkanopeus, joka oli 270 kilometriä tunnissa. Ensimmäiseen sisustusversioon mahtui 21 matkustajaa, lentokapteeni, perämies, radiosähköttäjä ja lentoemäntä. Koneeseen oli varustettu pieni keittiö, vaikka yhtään lentoemäntää ei yhtiön palveluksessa vielä tuolloin ollut.
Konekaupat oli tehnyt kansanhuoltoministeriö, ja koneet luovutettiin Aerolle tammikuussa 1947. Samassa kuussa yhtiö lakkasi käyttämästä Hyvinkään kenttää, kun Malmin lentokentälle voitiin jälleen palata. Reittilentoja koneet alkoivat lentää tuon vuoden toukokuussa.
Erikoisin DC-3 -lento lienee tapahtunut vuonna 1951, jolloin Aeron kone haki kuolleen Carl Gustaf Emil Mannerheimin ruumiin Lausannesta Sveitsistä haudattavaksi Helsinkiin.
DC-3-koneille sattui 1960-luvun alussa kaksi vakavaa turmaa, vuonna 1961 Koivulahden lentoturma ja vuonna 1963 Maarianhaminan lentoturma. Tämän jälkeen ei Finnairin koneita ole onnettomuuksissa ollut.
Convair Metropolitan -koneet
pienoiskuva|Aero O/Y:n Convair Metropolitan 1950-luvulla. pienoiskuva|Aero O/Y:n Convair Metropolitan [[Oulussa vuonna 1957.]]
Convair 240/340/440 -koneet suunniteltiin alun perin DC-3-koneiden seuraajaksi. Convair CV 110:n prototyyppi lensi ensilentonsa vuonna 1946, Convair CV 240:n prototyyppi puolestaan vuonna 1947, parannettu versio Convair CV 340, taas vuonna 1951. Aero hankki näitä viimeksi mainittuja vuonna 1953. Convair kehitti konetta edelleen versioksi Convair CV 440 Metropolitan, jolla sen oli tarkoitus kilpailla potkuriturbiinikoneita vastaan. Aero hankki aluksi CV 330 -koneita kolme kappaletta ja myöhemmin CV 440 -koneita kolme lisää. CV 330:t modifioitiin myöhemmin niin, että nekin olivat lopulta tyyppimerkiltään CV 440. Lisäksi 1961 hankittiin yksi kone lisää (CV330/440), ja myös Karairilla olleet kaksi konetta päätyivät lopulta Aerolle/Finnairille. Näin CV 440 -koneita oli lopulta Finnairilla 9 kappaletta.
Convair CV 440 Metropolitan -koneissa oli paljon uutta. Ohjaamo oli uudenaikaisin verrattuna samantyyppisiin liikennelentokoneisiin, ja nykyaikaista olivat myös runkorakenne, mäntämoottorit, säätutka sekä matkustamo, joka oli paineistettu ja jonka ansiosta voitiin lentää korkeammalla kuin aiemmin ja nousta myrskypilvien yläpuolelle. Nopeutta koneella oli 400 kilometriä tunnissa, ja nokkapyörän ansiosta koneeseen nousu ja siellä liikkuminen oli aiempaa helpompaa.
Jo vuonna 1953 Convairilla lennettiin reittiä Helsinki–Kööpenhamina–Düsseldorf, nopeasti lennettiin myös Pariisiin ja Lontooseen, ja vuonna 1956 avattiin ensimmäisenä länsiyhtiönä reitti Moskovaan. Matka-aika viimeksi mainittuun oli alle kaksi tuntia. Vuonna 1958 lennettiin Kairoon siten, että välilaskut tehtiin Tukholmassa, Münchenissä ja Ateenassa. Matkanteko kesti 13,5 tuntia. Seuraavina kuukausina lennettiin muuallekin Lähi-itään sekä Espanjaan, Kreikkaan ja Italiaan.
Finnair-nimen käyttöönotto ja ensimmäiset suihkukoneet
Aero ryhtyi käyttämään nimeä Finnair ulkomaiden markkinoinnissa vuonna 1953.
pienoiskuva|Finnairin Caravelle III (OH-LED) [[Schiphol|Amsterdamin Schipholin kansainvälinen lentoasemalla Alankomaissa.]]
Suihkukoneiden hankkimista Aerolle/Finnairille ryhdyttiin valmistelemaan vuonna 1956, jolloin perustettiin toimikunta asiaa pohtimaan. Pääjohtaja Leonard Grandell pelkäsi, että kolmen pohjoismaan voimin perustettu Scandinavian Airlines System eli SAS voisi saada muutoin yliotteen Aerosta ja viedä siltä leijonanosan sen ulkomaanliikenteestä. Toimikunta harkitsi 11 eri lentokonetyyppiä ja koelentoja suoritettiin viidellä tyypillä, ja lopulta yksimielinen päätös oli suositella ranskalaisia Sud Aviation SE-210 Caravelle I -tyyppisiä koneita. Vuoden 1957 joulukuussa yhtiön hallintoneuvosto hyväksyi toimikunnan esityksen.
Vertailussa Caravellelle hävisi neljä suihkukonetta ja kuusi potkuriturbiinikonetta. Varsinkin viimeksi mainittujen tyyppien hylkääminen oli Aerolle onni, sillä ne osoittautuivat muille lentoyhtiöille taloudelliseksi kiviriipaksi.
Valitun koneen ulkomuoto oli tuohon aikaan melko erikoinen, sillä Caravelle oli ensimmäinen kone maailmassa, jossa moottorit oli sijoitettu rungon takaosaan. Moottorit olivat Rolls Royce Avon -tyyppisiä, ja niiden avulla koneet saavuttivat 800 kilometrin tuntinopeuden eli lähes kaksi kertaa suuremman nopeuden kuin Convair-potkurikoneet. Koneisiin mahtui myös enemmän matkustajia, 16 ensimmäiseen luokkaan ja 57 turistiluokkaan.
Vuonna 1962 koneet modifioitiin niin, että tyyppimerkiksi tuli Caravelle III. Kuitenkin moottorien perusominaisuus oli sama eli ne olivat suoria suihkumoottoreita. Näiden koneiden lempinimeksi tuli jossain vaiheessa “Höyry-Caravelle”.
Super Caravellet Finnairille
pienoiskuva|Finnairin Super Caravelle OH-LSF (“Pori”) [[Pulkkilanharjun yllä. Kuva vuosilta 1964–67.]]
Caravelle I/III -kalusto korvattiin vuoden 1964 aikana Sud SE-210 Caravelle 10B3 -kalustolla. Tälle nimihirviölle Finnair antoi nimeksi Super Caravelle, joka myös maalattiin koneen moottoreihin. Vanhat Caravellet palautettiin ne valmistaneelle Sud Aviation -yhtiölle osamaksuna uusista koneista.
Uusissa koneissa oli uudentyyppiset, taloudellisemmat moottorit eli ohivirtausmoottorit. Matkustajia mahtui mukaan enemmän, 97 henkeä, kun aiemman mallin maksimi oli ollut 85 henkeä.
Super Caravelleilla Finnair aloitti pian liikenteen Amsterdamiin, Barcelonaan, Frankfurtiin, Göteborgiin, Hampuriin, Kööpenhaminaan, Leningradiin, Luxemburgiin, Milanoon, Pariisiin ja Tukholmaan.
Kone oli matkustajille miellyttävä. Matkustamon etuosa oli hiljainen, liikkeet olivat miellyttävät ja ranskalaisen pehmeät, siivet olivat joustavat ja notkahtelivat, toisin kuin aiemmissa koneissa, ja taitava lentäjä pystyi laskeutumaan kepeästi alas kentälle.
Oulun lentokonekaappaus 1978
Super Caravelle oli kohteena vuonna 1978, kun Aarno Lamminparras kaappasi Finnairin koneen, joka oli matkalla Oulusta Helsinkiin. Kone kävi Amsterdamissa saakka, ennen kuin se palasi Ouluun. Siellä poliisi suoritti rynnäkön ja kaappaaja antautui.
Mannertenvälisten lentojen alkaminen
pienoiskuva|Finnairin DC-8-kone (OH-LFT) [[New Yorkin John F. Kennedyn kansainvälisellä lentoasemalla vuonna 1976.]]
DC-8-koneita Finnair tilasi McDonnell Douglasilta vuonna 1966, ja ensimmäinen kone saattiin Helsinkiin 8. helmikuuta 1969. Tämä nelimoottorinen suihkukone pystyi kuljettamaan 16 ensimmäisen luokan ja 124 turistiluokan matkustajaa. DC-8-koneita käytettiin Atlantin ylitykseen, jolloin aluksi lennettiin reittiä Helsinki–Kööpenhamina–Amsterdam–New York. Tämä tapahtui lähes 30 vuotta sen jälkeen, kun Aerolla oli ollut tarkoitus aloittaa lennot Atlantin yli Yhdysvaltoihin Focke-Wulf Fw 200 Condor -koneilla. Ensimmäinen reittilento tapahtui 15. toukokuuta 1969. Finnair oli alkanut pohjustaa myös lipunmyyntiä vuonna 1966, jolloin se oli avannut konttorin New Yorkiin.
DC-8-koneita käytettiin myös lomalentoihin, ja suomalaisten puheenparteen ilmestyivät ilmaukset “markalla Mallorcalle ja pennillä Pyhään maahan”. Tälle sukua oleva ilmaisu otettiin jopa erään tietokirjan otsikkoon: “Markalla Mallorcalle, kahdella Kanarialle” (Topi Falkenberg (toim.): Markalla Mallorcalle, kahdella Kanarialle — Suomalaisen chartermatkailun vuosikymmenet (2000.)
Vuonna 1970 Finnair sai käyttöönsä kolmannen DC-8-koneen, minkä jälkeen suihkukoneita sillä oli 11 kappaletta, kun Caravelleja oli kahdeksan. Tuolloin suihkukoneet hoitivat 84 % yhtiön liikenteestä. Vuoden 1969 aikana yhtiöllä oli jo hieman yli miljoona matkustajaa, joka oli enemmän kuin 30 ensimmäisen toimintavuoden aikana yhteensä. Yhtiön 10. miljoonas asiakas lensi Finnairilla tuona vuonna. Hän oli rouva Saima Heikkilä, joka lensi Finnairin DC-8-koneella New Yorkiin. Yhtiö etsi kotimaan lennoilla käytetyille Convair Metropolitan -koneille korvaajaa, jotka tulisivat olemaan suihkukoneita.
Karairin DC-8 koneella OH-LFZ haettiin Kiovasta pois suomalaisia Tšernobylin ydinvoimalaonnettomuuden jälkeen vapunpäivänä vuonna 1986. Kone oli tuolloin jo Karairin omistuksessa ja väreissä. Ulkoministeriö halusi käyttöön sellaisen koneen, joka voisi lennon jälkeen olla pois käytöstä jonkin aikaa. Finnair tarjosi Karairin OH-LFZ:aa. pienoiskuva|OH-LFZ Karairin väreissä vuonna 1986.
Lennolle haluttiin saada mukaan Säteilyturvakeskuksen edustaja, mutta sellaista ei uskallettu lähettää, koska sille ei ollut Neuvostoliiton suostumusta. Kameratkin oli lennolla kielletty. Lennolle pantiin kuitenkin mukaan kaksi säteilymittaria, jotka asennettiin ohjaamoon katonrajaan.
Eräs lentoemännistä muisteli lentoa: “Lähdimme DC-8:lla Helsingistä klo 16.30 ja olimme takaisin kotona klo 23.05. Suomalaisia tuli mukaan puoli koneellista. Ajattelin silloin ja ajattelen vieläkin, että Kiovassa ja Ukrainassa ei ymmärretty, mitä oli tapahtunut. Ihmiset söivät mansikoita ja poimivat kukkia. Näimme sen palavan ja savuavan reaktorin koneen ikkunasta, kun laskeuduimme.”
Kone viipyi Kiovan lentoasemalla tunnin ja viisi minuuttia. Säteilymittarien “neulat pomppasivat ohi asteikon ylälukeman aivan pohjaan asti. Mulle tuli hirveä kiire saada kone siitä säteilevästä pilvestä ulos”, kertoi koneen kapteeni Kai Björkman vuonna 2021 Helsingin Sanomille. Kun kone sitten lähti, mittarien lukemat palautuivat normaaleiksi 2 000 jalan (600 metrin) korkeudessa. Reitti takaisin kulki Tšernobylin yli kuuden kilometrin korkeudella.
DC-9-koneet lyhyemmille reiteille
DC-9-koneita Finnairilla oli vuosina 1971–2006 kaikkiaan 53 koneyksilöä.
DC-9-koneiden hankkimiseen Finnairille liittyy kertomus, jossa pääjohtaja Gunnar Korhonen neuvotteli 1960-luvun lopussa McDonnell Douglasin edustajan John McDonnellin kanssa DC-10 koneiden ostamisesta. Neuvotteluja käytiin monta päivää, myös Saimaalla muutoin lomatunnelmissa, mutta ilman tulosta. Lopulta Korhonen kysyi, eikö vieraalla olisi myydä mitään pienempää konetta, “sellaista satapaikkaista”, johon vieras vastasi, haluatteko yhden vai kaksi. Korhonen sanoi haluavansa kahdeksan. Kaupat syntyivät, ja Finnair osti kahdeksan DC-9-10- ja DC-9-15-sarjan konetta 1,6–1,8 miljoonan Yhdysvaltain dollarin kappalehinnalla. “Kun koneet myytiin pois yli kymmenen vuotta myöhemmin, niistä saatiin jokaisesta kolme miljoonaa dollaria. Hyvä kauppa!”
Vuonna 1971 Finnair liikennöi 40 kohteeseen, joista 24 oli ulkomailla ja 16 kotimaassa. Tuona vuonna uutena, 40. kohteena oli Lissabon, jonne lennettiin Luxemburgin kautta keväisin ja syksyisin kumpanakin vuodenaikana kerran viikossa. Lentoon käytetty kone oli Super Caravelle.
Laajarunkokoneita kaukoliikenteeseen
pienoiskuva|Finnairin McDonnell Douglas DC-10 (N345HC/OH-LHC), joka lensi [[Finnairin lento 915|Finnairin lennolla 915, kuvattuna Pariisin Charles de Gaullen kansainvälisellä lentoasemalla vuonna 1993.]] pienoiskuva|Finnairin McDonnell Douglas DC-10 OH-LHE [[Faron lentoasemalla Portugalissa vuonna 1991.]] pienoiskuva|Finnairin McDonnell Douglas MD-11 (OH-LGB) laskeutumassa [[Helsinki-Vantaan lentoasemalle vuonna 2006. Koneeseen on maalattu muumihahmoja.]]
Finnair sai ensimmäisen McDonnell Douglas DC-10 -koneen Suomeen 4. helmikuuta 1975. Kymmenen päivää myöhemmin se suoritti ensimmäisen kaupallisen lentonsa vieden lomamatkailijoita Las Palmasiin. Liikenne Atlantin yli alkoi seuraavassa kuussa. Uusia kohteita tuli New Yorkin lisäksi muualta Yhdysvalloista ja Aasiasta. Yhtiölle oli suuri voitto, kun se 22. huhtikuuta 1983 ensimmäisenä lentoyhtiönä kykeni aloittamaan non-stop lennot Euroopasta Japaniin siten, että lisäpolttoainesäiliöiden avulla voitiin lentää tämä reitti Pohjoisnavan ja Beringin salmen kautta Tokioon.
Lennot Helsingin ja Tokion välillä jatkuivat myöhemmin MD-11-koneilla.
1990-luku
1990-luvulla Finnair alkoi lentää Tokioon suorinta reittiä yli Siperian. Neuvostoliiton lakkauttaminen teki tämän mahdolliseksi.
Tällä vuosikymmenellä Finnair alkoi korvata DC-9 -kalustoa Airbusin A320 -sarjan malleilla.
2000-luku
Vuosina 2001–2008 Finnairilla oli tytäryhtiönä Viroon rekisteröity yhtiö, joka käytti sen alkuperäistä nimeä Aero. Se operoi ATR-potkurikoneilla lyhyitä reittejä.
Vuonna 2006 poistuivat käytöstä DC-9 koneet ja niiden jatkokehitelmät 35 vuoden palveluksen jälkeen.
2010-luku
Finnair on ottanut vuodesta 2015 lähtien käyttöönsä Airbus A350 XWB -lentokonetta, joita sillä tällä hetkellä on käytössä 14 kappaletta. Koneita on vuoteen 2023 mennessä tulossa vielä viisi kappaletta lisää. Koneilla lennetään kaukoreittejä lähinnä Kauko-itään, mutta myös Yhdysvaltoihin.
Heinäkuussa 2016 Finnair ilmoitti tuovansa langattoman verkkoyhteyden koko kaukoliikenteen laivastoonsa toukokuussa 2017.
Koronavuodet 2020–2021
Vuosina 2020–2021 koronavirusepidemia kohteli kaltoin useimpia maailman lentoyhtiöistä, mukaan lukien Finnair. Normaalisti lentoyhtiö olisi lentänyt 350 lentoa päivässä, mutta huhti-kesäkuussa 2020 se lensi vain 25 lentoa päivässä. Yhtiön laivastoon kuului yli 80 lentokonetta, joista noin kaksikymmentä lennettiin Prahaan ja Tarbesiin, missä ne olivat talvisäilytyksessä leudommissa olosuhteissa, kuin mikä olisi ollut tilanne Helsingissä. Yhtiön lähes 7000 työntekijästä irtisanottiin 700 henkeä, ja suuri osa työntekijöistä oli lomautettuina. Lentäjiä oli yhtiöllä ollut 950, joista 800 oli lomautettuina. Lentoemäntiä ja stuertteja oli 2 200, joista lomautettuina oli 1 900. Matkustajia oli v. 2019 heinä-syyskuussa 4,1 miljoonaa, kun vuonna 2020 samaan aikaan niitä oli 500 000. Tappiota kertyi päivässä noin 1,8 miljoonaa euroa. Yhtiön oli vuonna 2020 ollut tarkoitus avata uusi reitti Etelä-Korean Busaniin, mutta tämä peruttiin. Toiveissa oli, että reitti saataisiin avattua kesällä 2021.
Venäjän ja Ukrainan välisen sodan seuraukset vuonna 2022
Finnairin Aasian-strategia oli vuodesta 1994 lähtien perustunut siihen, että Helsingistä on Itä-Aasian suuriin kaupunkiin lyhyempi reitti Venäjän yli kuin muista Länsi-Euroopan kaupungeista. Finnair on ollut ainoa länsieurooppalainen yhtiö, joka on pystynyt lentämään edestakaisin Länsi-Euroopasta Itä-Aasiaan saman vuorokauden aikana. Näin ollen sen koneet eivät ole joutuneet seisomaan tyhjän panttina Itä-Aasiassa, kuten muilla yhtiöillä, ja myös henkilökuntaa on voitu käyttää 24 tunnin rotaatiolla. Aasialaiset matkustajat ovat myös olleet Finnairille suuri asiakasjoukko, ja Japani on ollut yhtiölle sen toiseksi tärkein markkina.
Venäjän hyökättyä Ukrainaan vuonna 2022 Euroopan unioni kielsi venäläisten lentokoneitten lentämisen sen ilmatilassa, ja Venäjä vastasi tähän kieltämällä eurooppalaisten koneitten lentämisen omassa ilmatilassaan. Näin Finnairilta poistui sen ainoa merkittävä etu suhteessa muihin eurooppalaisiin lentoyhtiöihin. Tämä on pakottanut Finnairin luomaan uusia strategioita. Se on vuonna 2022 lisännyt lentoja Yhdysvaltoihin ja Intiaan, sillä Helsinki on kätevästi näiden kahden välillä, ja yleisemminkin Etelä-Aasiaan.
Keväällä 2022 myös polttoaineen hinta on noussut huomattavasti, noin kaksinkertaiseksi verrattuna Venäjän ja Ukrainan sotaa edeltäneeseen aikaan. Samalla Itä-Aasian lentoreittien pituus on kasvanut 10–40 prosenttia. Nyt Finnairin kustannuksista polttoaineen osuus on 55 prosenttia, kun se joulukuussa 2021 oli 30 prosenttia. Valtio on pumpannut Finnairiin rahaa kahden vuoden aikana 685 miljoonaa euroa, ja tuo summa on suurempi kuin yhtiön markkina-arvo kesäkuussa 2022, joka on 640 miljoonaa euroa.
Finnair lopetti kaiken tuotemyynnin (kosmetiikka, asusteet, lahjaesineet ja ”muut tuotteet”) kaikilla reiteillään 28. helmikuuta 2023.
Fabrice Fourment
Fabrice Fourment-Makoff on ranskalainen karateka. Hän saavutti Kyokushinin superraskaansarjan EM-pronssia 2000 ja on nelinkertainen Ranskan mestari. Fourment on vyöarvoltaan 8. dan WIBK-liitossa ja 3. dan IKO-liitossa.